kaya isang hapon ay nabasa sa isang malaganap na pahayagan ang ganitong mga titik ng balita: ang aming matalik at kasamang si. eduardo de la rosa ay malaon ng nararatay sa banig, dahil sa isang sakit na dumapo sa kanya. ang pangyayaring ito ay sinikap na ng ilang mga kakilala at pantasona mga manggagamot datapwa'hindi mabigyan ng kapit na lunas ang kanyang karamdaman. ilan nang manggagamot ang sa kanya ay lumapit at nagadhikang mapilit na mapagaling, datapwa'pawang pagkabigo lamang at wari pa yatang lalong nagsisidhi sa kanyang katawan ang sakit. gayon man, ay hinahangad namin ang kanyang paggaling sa lalong madaling panahon. at, ang balita sa binatang ito ay kumalat na, at nalaman ng lahat ng kanyang maraming mga kaibigan. sa mga lipunang kanyang laging kinabibilangan ay nalamang kung kaya siya nawawala ay dahilan sa may karamdaman.